
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 852 

1 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετονομασία και καθορισμός του εσωτερικού κα¬ 
νονισμού Εργαστηρίων της Ιατρικής Σχολής του 
Εθνικού και Καποδιστριακού Πανεπιστημίου Αθη¬ 
νών. 1 

Εσωτερικός Κανονισμός Εργαστηρίων του Τμήματος 
Ιατρικής του Δημοκρίτειου Πανεπιστημίου Θρά¬ 
κης. 2 

Άδειες οδήγησης ντηζελαμαξών και αυτοκινηταμα- 

ξών. 3 

Έγκριση συμβάσεων μίσθωσης έργου στο Δήμο Αθη¬ 
ναίων. 4 

Ανασυγκρότηση του Δ.Σ. Περιφερειακού Ταμείου 

Ανάπτυξης Ηπείρου. 5 

Τροποποίηση Οργανισμού Εσωτερικής Υπηρεσίας 

1ου Παιδικού Σταθμού Δήμου Νάξου. 6 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην Βασιλειάδου Ασπασία του 

Γ εωργίου. 7 

Χορήγηση άδειας κυκλοφορίας φαρμακευτικού προ¬ 
ϊόντος ΒΕΘΕΘ3ΡΙΝ. 8 

Χορήγηση άδειας κυκλοφορίας φαρμακευτικού προ¬ 
ϊόντος ΒΕΘΕΟΝΕΒ. 9 


ΑΠΟΦΑΣΕΙ Σ 

Αριθμ. 52196/Β1 (1) 


Μετονομασία και καθορισμός του εσωτερικού κανονι¬ 
σμού Εργαστηρίων της Ιατρικής Σχολής του Εθνικού 
και Καποδιστριακού Πανεπιστημίου Αθηνών 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως το πρώτο εδάφιο της παρ. αντικατα- 
στάθηκε με την περ. γ' της παρ. 22 του άρθρου 13 του 
ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141). 


β) Του άρθρου 4, παρ.1, εδαφ. γ του ν.2083/1992 «Εκ¬ 
συγχρονισμός της Ανώτατης Εκπαίδευσης» (Α’ 159). 

γ) Του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κωδικοποι- 
ήθηκε με το άρθρο πρώτο του π.δ. 63/2005 (Α 98). 

δ. Της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

ε. Της υπ’ αριθμ. 37930/ΔΙΘΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 
ισχύει. 

2. Τη σύμφωνη γνώμη της Γ ενικής Συνέλευσης της Ια¬ 
τρικής Σχολής του Εθνικού και Καποδιστριακού Πανεπι¬ 
στημίου Αθηνών (συνεδριάσεις 3η/21.12.2004, 6η/23.5.2005 
και 6η/10.4.2006). 

3. Το γεγονός ότι από την εφαρμογή των διατάξεων 
της παρούσης απόφασης προκαλείται ενδεχόμενη δα¬ 
πάνη σε βάρος του προϋπολογισμού του Εθνικού και 
Καποδιστριακού Πανεπιστημίου Αθηνών από την κάλυψη 
εξόδων διοργάνωσης συμποσίων, συνεδρίων και άλλων 
επιστημονικών εκδηλώσεων, το ύψος της οποίας εξαρ- 
τάται από πραγματικά γεγονότα, αποφασίζουμε: 

Άρθρο 1 
Μετονομασία 

Τα κατωτέρω εργαστήρια της Ιατρικής Σχολής του 
Εθνικού και Καποδιστριακού Πανεπιστημίου Αθηνών 
μετονομάζονται ως ακολούθως: 

α) Το εργαστήριο Πειραματικής Φυσιολογίας σε Φυ¬ 
σιολογίας - «Φυσιολογείο». 

β) Το εργαστήριο Ανατομείου σε Ανατομίας - «Ανα¬ 
τομείο» και 

γ) Το εργαστήριο Πειραματικής Φαρμακολογίας σε 
Φαρμακολογίας. 

Άρθρο 2 
Αντικείμενο 

Τα κατά τις διατάξεις του άρθρου 289 του ν. 5343/1932 
(Α' 86) και της υπ’ αριθμ. Β1/482/1987 (Β'401) υπουργικής 
απόφασης κατωτέρω εργαστήρια της Ιατρικής Σχολής 
του Εθνικού και Καποδιστριακού Πανεπιστημίου Αθη- 

νών, όπως μετονομάζονται με το προηγούμενο άρθρο, 
έχουν αντικείμενο δραστηριότητας το οριζόμενο ακο¬ 
λούθως: 

1. Το εργαστήριο Βιολογικής Χημείας την κάλυψη ανα¬ 
γκών στα γνωστικά αντικείμενα της Βιολογικής Χημείας 
και της Γενικής Ιατρικής Χημείας και την προώθηση 
της σύγχρονης βασικής και εφαρμοσμένης έρευνας στο 
χώρο των ιατροβιολογικών επιστημών. Στο εργαστήριο 
οργανώνονται και λειτουργούν οι ειδικές μονάδες: Νευ- 
ροβιοχημείας, Ανοσοβιοχημείας, Στεροειδών Ορμονών 

- Υποδοχέων Στεροειδών Ορμονών, Αθηροσκλήρυνσης 
και Μεταβολισμού Λιπιδίων, Ενζυμολογίας / Διαγνωστι¬ 
κής Ενζυμολογίας, Ενόργανης ανάλυσης / Ενόργανης 
Διαγνωστικής Ανάλυσης, Κλινικής Χημείας, Πρωτεομικής / 
Λειτουργικής Γονιδιωματικής / Βιοπληροφορικής, Μορι¬ 
ακής Ενδοκρινολογίας, Μοριακής Βιολογίας / Βιοτεχνο¬ 
λογίας, Μοριακής Ογκολογίας, Μοριακής Διαγνωστικής, 
και Βιοχημικής Γενετικής / Γενετικών μεταβολικών νο¬ 
σημάτων. 

2. Το εργαστήριο Φυσιολογίας - «Φυσιολογείο» την 
κάλυψη αναγκών στο γνωστικό αντικείμενο της Φυ¬ 
σιολογίας και την ανάπτυξη της σύγχρονης βασικής 
και εφαρμοσμένης Ιατρικής Έρευνας. Στο εργαστήριο 
οργανώνονται και λειτουργούν οι ερευνητικές μονάδες: 
Πειραματικής Φυσιολογίας, Κυτταρικής Φυσιολογίας, 
Νευροφυσιολογίας- Νευροεπιστημών, Φυσιολογίας του 
Ενδοκρινικού Συστήματος, Φυσιολογίας της Αναπαρα¬ 
γωγής & Φυσιολογίας του Γεννητικού Συστήματος, Φυ¬ 
σιολογίας της Αναπνοής, Φυσιολογίας του Πεπτικού 
Συστήματος, Φυσιολογίας του Καρδιαγγειακού Συστή¬ 
ματος, Φυσιολογίας του Αιμοποιητικού Συστήματος & 
Ανοσοποιητικού Συστήματος, Μεταβολισμού και θερμο- 
ρύθμισης, Φυσιολογίας του Ουροποιητικού Συστήματος, 
Φυσιολογίας της Άσκησης, Φυσιολογίας της Γήρανσης, 
Μοριακής Φυσιολογίας και Κλινικών Εφαρμογών της, και 
Εφηρμοσμένης Φυσιολογίας - Κλινικής Φυσιολογίας. 

3. Το εργαστήριο Ανατομίας- «Ανατομείο» την κά¬ 
λυψη αναγκών στην Ανατομία και την ανάπτυξη της 
σύγχρονης βασικής και εφαρμοσμένης έρευνας. Στο 
εργαστήριο οργανώνονται και λειτουργούν οι μονάδες: 
Περιγραφικής Ανατομικής - Νευροανατομίας - Ενδο- 
σκοπικής Νευροανατομίας - Ενδοσκοπικής Ανατομικής 

- Ακτινοανατομικής - Εγχειρητικής Ανατομικής Κεφαλής 
και Τραχήλου - Μικροχειρουργικής Νευροανατομίας 

- Κλινικής Ανατομικής - Αγγειοχειρουργικής - Ηλεκτρο¬ 
νική Μικροσκοπίας και Μουσειακή Μονάδα. 

4. Το εργαστήριο Φαρμακολογίας την κάλυψη ανα¬ 
γκών στην Φαρμακολογία και στην σύγχρονη βασική και 
εφαρμοσμένη Ιατρική έρευνα στον χώρο των Επιστημών 
Υγείας και των Βιολογικών Επιστημών. Στο εργαστή¬ 
ριο οργανώνονται και λειτουργούν οι μονάδες: Βιοχη¬ 
μικής και Μοριακής Φαρμακολογίας, Φαρμακοκινητικής, 
Φαρμακοεπαγρύπνησης- Φαρμακοεπιδημιολογίας και 
Κοινωνικής-Περιβαλλοντικής Φαρμακολογίας, Σχεδια- 
σμού και αξιολόγησης Κλινικών Μελετών, Νευροψυχο- 
φαρμακολογίας και Φαρμακολογίας της Συμπεριφοράς, 
Φαρμακολογίας του Καρδιαγγειακού Συστήματος και 
των Αυτονόμων Οργάνων, Ανοσοφαρμακολογίας και 
Χημειοθεραπείας των Λοιμώξεων και του Καρκίνου. 

Άρθρο 3 
Σκοπός 

Κάθε εργαστήριο έχει ως σκοπό: 

α. Την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών της 


Ιατρικής Σχολής, καθώς και άλλων ακαδημαϊκών μονά¬ 
δων του Εθνικού και Καποδιστριακού Πανεπιστημίου 
Αθηνών, σε θέματα που εμπίπτουν στα αντικείμενα κάθε 
εργαστηρίου όπως αυτά προσδιορίζονται στο προη¬ 
γούμενο άρθρο. 

β. Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και της αλλο¬ 
δαπής, εφόσον οι επιστημονικοί στόχοι, συμπίπτουν, 
συμβαδίζουν και αλληλοσυμπληρώνονται με εκείνους 
του κάθε εργαστηρίου. 

γ. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστη¬ 
μονικών εκδηλώσεων, καθώς και την πραγματοποίηση 
δημοσιεύσεων και εκδόσεων. 

δ. Την παροχή υπηρεσιών κατά τα προβλεπόμενα στο 
π.δ. 159/1984 (Α' 53). 

Αρθρο 4 
Προσωπικό 

Κάθε εργαστήριο στελεχώνεται από μέλη του Διδα¬ 
κτικού Ερευνητικού Προσωπικού (Δ.Ε.Π.) της Ιατρικής 
Σχολής, των οποίων το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά 
αντικείμενα του οικείου εργαστηρίου, από μέλη του 
Ειδικού Τεχνικού Εργαστηριακού Προσωπικού (Ε.Τ.Ε.Π.) 
καθώς και από μέλη του λοιπού επιστημονικού προ¬ 
σωπικού που τοποθετούνται στο εργαστήριο με τις 
ισχύουσες διατάξεις. 

Αρθρο 5 

Διοίκηση-Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) της Ιατρικής 
Σχολής που ορίζεται με τη διαδικασία του άρθρου 28 
παρ. 22 του ν. 2083/1992. 

2. Ο διευθυντής κάθε εργαστηρίου ασκεί τις αρμο¬ 
διότητες που ορίζονται στο άρθρο 7 του ν. 1268/1982 
μεταξύ των οποίων περιλαμβάνονται ο συντονισμός του 
διδακτικού (προπτυχιακού-μεταπτυχιακού) και ερευνητι¬ 
κού έργου του εργαστηρίου, η κατάρτιση και υποβολή 
στη Γ ενική Συνέλευση της Ιατρικής Σχολής του ετήσιου 
προγράμματος λειτουργίας του εργαστηρίου και η μέ¬ 
ριμνα για την τήρησή του, η μέριμνα για τη στελέχωση, 
την οικονομική διαχείριση του εργαστηρίου, η εισήγηση 
στη Γ ενική Συνέλευση του Τ μήματος για τον ορισμό των 
υπευθύνων για τα αναλώσιμα υλικά και τον κινητό εξο¬ 
πλισμό, η υποβολή στη Γ ενική Συνέλευση της Ιατρικής 
Σχολής του ετήσιου απολογισμού των δραστηριοτήτων, 
καθώς και η υπογραφή κάθε εγγράφου. 

Αρθρο 6 

Εγκατάσταση-Λειτουργία 

1. Κάθε εργαστήριο εγκαθίσταται και λειτουργεί κατά 
τις εργάσιμες ημέρες και ώρες, σύμφωνα με τον κανο¬ 
νισμό του Εθνικού και Καποδιστριακού Πανεπιστημίου 
Αθηνών σε χώρους που παραχωρούνται σ' αυτό για 
την τοποθέτηση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών 
προγραμμάτων. Στο χώρο εγκατάστασης τοποθετεί¬ 
ται πινακίδα με τα στοιχεία του εργαστηρίου και του 
διευθυντή. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο και καθο- 

ρίζει την προτεραιότητα στη χρησιμοποίηση οργάνων 
και χώρων, σε περίπτωση που δεν υπάρχει σχετική 
απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4 . Η χρησιμοποίηση του εξοπλισμού κάθε εργαστηρίου 
επιτρέπεται μόνο στο προσωπικό του, που έχει ειδική 
επί των οργάνων αυτών εκπαίδευση και εξουσιοδότη¬ 
ση από το διευθυντή αυτού. Κινητά όργανα και σκεύη, 
τα οποία παραδίδονται για τη διεξαγωγή εργασιών, 
επιστρέφονται, μετά τη χρησιμοποίησή τους, στην κα¬ 
τάσταση που είχαν παραδοθεί. 

Αρθρο 7 

Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Την διάθεση ερευνητικών και εν γένει επιστημονι¬ 
κών προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 

δ. Τις πιστώσεις που διατίθενται στην Ιατρική Σχολή του 
Εθνικού και Καποδιστριακού Πανεπιστημίου Αθηνών με 
τη διαδικασία του άρθρου 4 παρ. 1ε του ν. 2083/1992. 

ε. Τις κληρονομιές, τις δωρεές και τις κληροδοσίες 
που καταλείπονται στο Εθνικό και Καποδιστριακό Πα¬ 
νεπιστήμιο Αθηνών για τους σκοπούς κάθε εργαστηρίου 
και 

στ. Από κάθε άλλη πηγή. 

Αρθρο 8 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχομένων εγγράφων. Με απόφαση 
του διευθυντή μπορεί να τηρείται και κάθε άλλο βιβλίο 
ή στοιχείο που προβλέπεται από ειδικές διατάξεις ή 
κρίνεται απαραίτητο. 

Αρθρο 9 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μάίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 


Αριθμ. 52193/Β1 (2) 

Εσωτερικός Κανονισμός Εργαστηρίων του Τμήματος 

Ιατρικής του Δημοκρίτειου Πανεπιστημίου Θράκης 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τ ις διατάξεις: 

α) Του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α’ 87) όπως το πρώτο εδάφιο της παρ. αντικατα- 
στάθηκε με την περ. γ’ της παρ. 22 του άρθρου 13 του 
ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α’ 141). 

β) Του άρθρου 4, παρ.1, εδαφ. γ του ν.2083/1992 «Εκ¬ 
συγχρονισμός της Ανώτατης Εκπαίδευσης» (Α’ 159). 

γ) Του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κωδικοποι- 
ήθηκε με το άρθρο πρώτο του π.δ. 63/2005 (Α 98). 

δ. Της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β’ 608). 

ε. Της υπ’ αριθμ. 37930/ΔΙΘΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β’ 1432), όπως 
ισχύει. 

2. Τη σύμφωνη γνώμη της Γ ενικής Συνέλευσης του 
Τμήματος Ιατρικής του Δημοκρίτειου Πανεπιστημί¬ 
ου Θράκης (συνεδριάσεις 2η/25.11.2004, 6η/20.4.2005, 
9η/30.5.2006 και 11η/13.7.2006). 

3. Το γεγονός ότι από την εφαρμογή των διατάξεων 
της παρούσης απόφασης προκαλείται ενδεχόμενη δα¬ 
πάνη σε βάρος του προϋπολογισμού του Δημοκρίτειου 
Πανεπιστημίου Θράκης από την κάλυψη εξόδων οργά¬ 
νωσης συμποσίων, συνεδρίων και άλλων επιστημονικών 
εκδηλώσεων από τα εν λόγω εργαστήρια. Η δαπάνη 
αυτή το ύψος της οποίας εξαρτάται από πραγματικά 
γεγονότα, θα καλύπτεται από τις πιστώσεις που διατί¬ 
θενται στα ανωτέρω εργαστήρια από το Τμήμα Ιατρικής 
του Δημοκρίτειου Πανεπιστημίου Θράκης, χωρίς αύξηση 
της κρατικής επιχορήγησης προς το Πανεπιστήμιο αυτό, 
αποφασίζουμε: 

Αρθρο 1 
Αντικείμενο 

Το αντικείμενο δραστηριότητας των κατωτέρω ανα- 
φερομένων εργαστηρίων του Τμήματος Ιατρικής του 
Δημοκρίτειου Πανεπιστημίου Θράκης που ιδρύθηκαν με 
το π.δ. 459/1987 (Α’215), ορίζεται ως ακολούθως: 

1. Του εργαστηρίου Ιατρικής Φυσικής η θεωρητική 
και πρακτική διδασκαλία των αρχών της Φυσικής και η 
έρευνα σε θέματα εφαρμογών της Φυσικής στην Ιατρική. 
Ειδικότερα το εργαστήριο έχει ως αντικείμενο: 

α) Τη βασική εκπαίδευση των φοιτητών της Ιατρικής 
σε θέματα Ιατρικής Φυσικής. 

β) Τη μεταπτυχιακή εκπαίδευση των φοιτητών του 
Διαπανεπιστημιακού Διατμηματικού Προγράμματος 
μεταπτυχιακών σπουδών σιην Ιατρική Φυσική - Ακτι- 
νοφυσική. 

γ) Την μεταπτυχιακή εκπαίδευση νέων γιατρών και 
φυσικών. 

δ) Την επίβλεψη και καθοδήγηση πτυχιούχων στα 
αντικείμενα Ιατρικής Φυσικής. 

ε) Την εκπόνηση ερευνητικού έργου στη βασική και 
κλινική έρευνα. 

στ) Τη συμβολή του εργαστηρίου στην συνεχή ανα¬ 
βάθμιση και προαγωγή των παρεχόμενων υπηρεσιών 
του Πανεπιστημιακού Γενικού Νοσοκομείου Αλεξαν¬ 
δρούπολης. 

2. Του εργαστηρίου Ανατομίας η Ηλεκτρονική Μικρο¬ 
σκοπία με όλες τις εφαρμογές της, η Κλινική Ανατο¬ 
μία στην κλινική πράξη και η Ιστορία της Ιατρικής σε 
επίπεδο μακροσκοπικής και μικροσκοπικής Ανατομίας. 
Συγκεκριμένα: 

α) Σε επίπεδο μακροσκοπικής Ανατομίας μελετά την 
λειτουργική δραστηριότητα των ιστών και των οργάνων 
όπως και τυχόν παραλλαγές τους, μέσω παρατήρησης 
και ανατομής πτωματικού υλικού. 

β) Σε επίπεδο μικροσκοπικής Ανατομίας, μελετά την 
μορφολογία και φυσιολογία ιστών σε κυτταρικό επί¬ 
πεδο, με την εφαρμογή τεχνικών μικροσκοπίας υψηλής 
ανάλυσης (φωτονικής και ηλεκτρονικής), αυτοραδιογρα- 
φίας και ανοσοϊστοχημείας. Επιπλέον: 

γ) Σε επίπεδο βασικής έρευνας, μελετά τη μορφολογία 
και φυσιολογία των ιστών και των κυττάρων σε επίπεδο 
οργανυλίων και μορίων αλλά και γονιδίων. Το εργαστή¬ 
ριο εκτείνεται και σε δραστηριότητες που αφορούν 
την μακροσκοπική καθώς και την μικροσκοπική ανάλυ¬ 
ση τουπολλαπλασιασμού τυπικών και ατύπων μορφών 
κυττάρων και την εξέλιξη τους μέσω απεικονιστικών 
τεχνικών, μοριακής διάγνωσης και άλλων τεχνικών. 
Επίσης μελετώνται οι δυσμενείς συνέπειες οι οποίες 
προκαλούνται στο ζωντανό οργανισμό από εξωγενείς 
τοξικούς παράγοντες καθώς και από τη συνεχώς επι¬ 
τεινόμενη μόλυνση του περιβάλλοντος. 

δ) Το εργαστήριο επίσης ασχολείται με την μελέτη 
και ανάπτυξη νέων τεχνικών που αφορούν: 

(ί) διαδικασίες ταρίχευσης, συντήρησης και παρασκευ¬ 
ής πτωματικού υλικού. 

(ϋ) διαδικασίες έγκλεισης, μονιμοποίησης και επεξερ¬ 
γασίας ιστών που προορίζονται για την μελέτη της 
μορφολογίας σε κυτταρικό, ενδοκυτταρικό και μοριακό 
επίπεδο. 

(ίϋ) την εκπαίδευση και τους τρόπους διδασκαλίας/ 
άσκησης στην μορφολογική Ανατομία και την Κλινική 
Ανατομία αλλά και την γενικότερη βελτίωση της λει¬ 
τουργίας της πανεπιστημιακής ιατρικής εκπαίδευσης 
γενικότερα και 

(ίν) την ανάπτυξη και συντήρηση ζωικών προτύπων 
για την χρήση τους στην έρευνα. 

3. Του εργαστηρίου Παθολογικής Ανατομικής η δι¬ 
άγνωση και πρόγνωση των παθήσεων του ανθρώπου, 
νεοπλασματικών και μη, χρησιμοποιώντας κλασικές κυ¬ 
ρίως μεθόδους αλλά και μεθόδους ανοσοϊστοχημείας 
και μοριακής βιολογίας. Στο εργαστήριο οργανώνονται 
και λειτουργούν οι ειδικές μονάδες: α) Κυτταρολογίας, 
με αντικείμενο τον προληπτικό έλεγχο με την εξέταση 
και αξιολόγηση κυττάρων για την έγκαιρη διάγνωση του 
καρκίνου και ειδικότερα τη διάγνωση των προσταδίων 
του και β) Ανοσοϊστοχημείας - Μοριακής Διάγνωσης με 


αντικείμενο τη διάγνωση και πρόγνωση νεοπλασματικών 
κυρίως καταστάσεων, καθώς και τη διερεύνηση προγνω¬ 
στικών δεικτών κακοηθείας και δεικτών ανταπόκρισης 
στη θεραπεία. 

4. Του εργαστηρίου Βιολογίας η προαγωγή της βασι¬ 
κής, θεωρητικής και εφαρμοσμένης έρευνας σε θέμα¬ 
τα που αφορούν τη λειτουργία των κυττάρων και των 
υποκυτταρικών στοιχείων τους, σε σχέση με ασθένειες 
ή σε φυσιολογικές καταστάσεις, η επίδραση διάφο¬ 
ρων βιολογικών και μη παραγόντων σε αυτά, η μελέτη 
των μορίων και βιομορίων τους, των εξειδικευμένων 
βιομορίων, της ανοσοβιολογίας και της βιολογίας των 
προκυτταρικών και προκαρυωτικών οργανισμών, για 
θεραπευτικούς σκοπούς καθώς και του εκσυγχρονισμού 
του νοσηλευτικού έργου με την παρεχομένη προς αυτό 
εργαστηριακή υποστήριξή του. 

5. Του εργαστηρίου Γενετικής η προαγωγή της βασι¬ 
κής, θεωρητικής και εφαρμοσμένης έρευνας σε θέματα 
κλασικής, μοριακής και κλινικής γενετικής, σε σχέση με 
ασθένειες ή σύνδρομα, η μελέτη κληρονομικότητας, ο 
έλεγχος μεταλλαξιγένεσης ή και καρκινογένεσης από 
την επίδραση διάφορων βιολογικών και μη παραγόντων, 
η βιοχημική γενετική, η ανοσογενετική και η κυτταρο- 
γενετική, η επίδραση του περιβάλλοντος στα γονίδια, 
και η μελέτη των ογκογονιδίων για θεραπευτικούς σκο¬ 
πούς καθώς και ο εκσυγχρονισμός του νοσηλευτικού 
έργου με την παρεχομένη προς αυτό εργαστηριακή 
υποστήριξή του. 

6. Του εργαστηρίου Φυσιολογίας η Φυσιολογία του 
ανθρώπου που περιλαμβάνει την φυσιολογική λειτουρ¬ 
γία όλων των οργάνων του σώματος για να μπορούν 
να γίνονται κατανοητές οι διάφορες παθολογικές κα¬ 
ταστάσεις που οφείλονται στη δυσλειτουργία ενός ή 
περισσοτέρων οργάνων. 

Άρθρο 2 
Σκοπός 

Κάθε εργαστήριο έχει ως σκοπό: 

α. Την κάλυψη σε προπτυχιακό και μεταπτυχιακό 
επίπεδο των διδακτικών και ερευνητικών αναγκών του 
Τμήματος, καθώς και άλλων ακαδημαϊκών μονάδων του 
Δημοκρίτειου Πανεπιστημίου Θράκης, σε θέματα που 
εμπίπτουν στα αντικείμενα κάθε εργαστηρίου όπως 
αυτά προσδιορίζονται στο προηγούμενο άρθρο. 

β. Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και της αλλο¬ 
δαπής, εφόσον οι επιστημονικοί στόχοι, συμπίπτουν, 
συμβαδίζουν και αλληλοσυμπληρώνονται με εκείνους 
του κάθε εργαστηρίου. 

γ. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστη¬ 
μονικών εκδηλώσεων, καθώς και την πραγματοποίηση 
δημοσιεύσεων και εκδόσεων. 

δ. Την παροχή υπηρεσιών κατά τα προβλεπόμενα στο 
π.δ. 159/1984 (Α’ 53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Ιατρικής, των οποίων το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά 

αντικείμενα κάθε εργαστηρίου, από μέλη του Ειδικού 
Τεχνικού Εργαστηριακού Προσωπικού (ΕΤΕ.Π.) καθώς 
και από μέλη του λοιπού επιστημονικού προσωπικού 
που τοποθετούνται στο εργαστήριο. 

Αρθρο 4 

Διο ίκηση-Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Ιατρικής που ορίζεται με τη διαδικασία του άρθρου 28 
παρ. 22 του ν. 2083/1992. 

2. Ο διευθυντής κάθε εργαστηρίου ασκεί τις αρμο¬ 
διότητες που ορίζονται στο άρθρο 7 του ν. 1268/1982 
μεταξύ των οποίων περιλαμβάνονται ο συντονισμός του 
διδακτικού (προπτυχιακού-μεταπτυχιακού) και ερευνητι¬ 
κού έργου του εργαστηρίου, η κατάρτιση και υποβολή 
στη Γενική Συνέλευση του Τμήματος του ετήσιου προ¬ 
γράμματος λειτουργίας του εργαστηρίου και η μέριμνα 
για την τήρηση του, η μέριμνα για τη στελέχωση, την 
οικονομική διαχείριση του εργαστηρίου, η εισήγηση στη 
Γενική Συνέλευση του Τμήματος για τον ορισμό των 
υπευθύνων για τα αναλώσιμα υλικά και τον κινητό εξο¬ 
πλισμό, η υποβολή στη Γ ενική Συνέλευση του Τμήματος 
του ετήσιου απολογισμού των δραστηριοτήτων, καθώς 
και η υπογραφή κάθε εγγράφου. 

Αρθρο 5 

Εγκατάσταση-Λειτουργία 

1. Τα εργαστήρια έχουν εγκατασταθεί και λειτουργούν 
στο Πανεπιστημιακό Γ ενικό Νοσοκομείο Αλεξανδρούπο¬ 
λης. Στο χώρο εγκατάστασης τοποθετείται πινακίδα με 
τα στοιχεία του εργαστηρίου και του διευθυντή. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο και καθο¬ 
ρίζει την προτεραιότητα στη χρησιμοποίηση οργάνων 
και χώρων, σε περίπτωση που δεν υπάρχει σχετική 
απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση του εξοπλισμού επιτρέπεται μόνο 
στο προσωπικό του, που έχουν ειδική επί των οργάνων 
αυτών εκπαίδευση και εξουσιοδότηση από το διευθυντή 
αυτού. Κινητά όργανα και σκεύη, τα οποία παραδίδο- 
νται για τη διεξαγωγή εργασιών, επιστρέφονται, μετά 
τη χρησιμοποίηση τους, στην κατάσταση που είχαν 
παραδοθεί. 

Αρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 


δ. Τις πιστώσεις που διατίθενται στο Τμήμα Ιατρικής 
του Δημοκρίτειου Πανεπιστήμιο Θράκης με τη διαδικα¬ 
σία του άρθρου 4 παρ. 1 ε του ν. 2083/1992. 

ε. Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς κάθε εργαστηρίου. 

στ. Από κάθε άλλη πηγή. 

Αρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχόμενων εγγράφων. Με απόφαση 
του διευθυντή μπορεί να τηρείται και κάθε άλλο βιβλίο 
ή στοιχείο που προβλέπεται από ειδικές διατάξεις ή 
κρίνεται απαραίτητο. 

Αρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 21 Μάίου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. Φ4/ΟΙΚ/29898/2371 (3) 

Αδειες οδήγησης ντηζελαμαξών και αυτοκινηταμαξών 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπ’όψη: 

1. τις διατάξεις: 

α. Του ν. 2366/1995 (ΦΕΚ Α' 256) «Ρύθμιση θεμάτων 
Οργανισμών και Υπηρεσιών του Υπουργείου Μεταφορών 
και Επικοινωνιών και άλλες διατάξεις». 

β. του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

2 Την υπ’ αριθμ. Φ4/826/21/2004 (ΦΕΚ Β' 31) απόφαση 
του Υπουργού Μεταφορών και Επικοινωνιών. 

3. Την υπ’ αριθμ. 18834/301/82 (ΦΕΚ Β' 413) κοινή υπουρ¬ 
γική απόφαση των Υπουργών Μεταφορών και Επικοι¬ 
νωνιών και Εργασίας. 

4. Την ανάγκη διασφάλισης συνθηκών εύρυθμης λει¬ 
τουργίας της ΤΡΑΙΝΟΣΕ ΑΕ μετά την συγχώνευσή της 
με την ΠΡΟΑΣΤΙΑΚΟΣ ΑΕ. 

5. Το γεγονός ότι από την παρούσα δεν προκύπτει 
δαπάνη σε βάρος του κρατικού προϋπολογισμού, απο¬ 
φασίζουμε: 

ΑΡΘΡΟ 1 

1. Οι άδειες οδήγησης ντηζελαμαξών και αυτοκινη- 
ταμαξών, που χορηγήθηκαν σύμφωνα με τις διατάξεις 

της υπ’ αριθμ. Φ4/826/21/04 (ΦΕΚ Β' 31) απόφασης του 
Υπουργού μεταφορών και Επικοινωνιών, εξισώνονται και 
θεωρούνται ισότιμες με τις άδειες βοηθού μηχανοδη¬ 
γού Α, που χορηγήθηκαν σύμφωνα με τις διατάξεις της 
υπ’ αριθμ. 18834/301/82 (ΦΕΚ Β' 413) κοινής υπουργικής 
απόφασης των Υπουργών Μεταφορών και Επικοινωνιών 
και Εργασίας. 

2. Οι κάτοχοι των παραπάνω αδειών, με την εξίσωσή 
τους, εντάσσονται πλήρως στο κλάδο έλξης όπως αυτός 
αναφέρεται στο άρθρο 13 του ν. 2671/1998 (ΦΕΚ Α' 289) 
και ισχύουν και γί αυτούς οι υποχρεώσεις, τα καθήκοντα 
και τα δικαιώματα που απορρέουν από τους ισχύοντες 
κανονισμούς του κλάδου αυτού. 

3. Οι παραπάνω οδηγοί, προκειμένου να αποκτήσουν 
άδεια Μηχανοδηγού, υποβάλλονται σε εκπαίδευση για 
100 εργάσιμες ημέρες στο σύνολο του τροχαίου υλι¬ 
κού που χρησιμοποιεί η ΤΡΑΙΝΟΣΕ ΑΕ και στο σύνολο 
της Εθνικής Σιδηροδρομικής Υποδομής και σε εξέταση, 
σύμφωνα με τις διατάξεις της υπ’ αριθμ. 18834/301/82 
(ΦΕΚ Β' 413) κοινής υπουργικής απόφασης. 

ΑΡΘΡΟ 2 
Έναρξη ισχύος 

Η απόφαση αυτή να κυρωθεί με νόμο. 

Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαίου 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθμ. 18411 (4) 

Έγκριση συμβάσεων μίσθωσης έργου στο Δήμο 

Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 9801/2007 εισηγητική μας έκθεση. 

5. Το υπ’αριθμ. 25677/2007 έγγραφο του ΥΠ.ΕΣ.Δ.Δ.Α. το 
οποίο μας γνωρίζει την υπ’αριθμ. ΔΙΠΠ/Φ.ΕΓΚΡ./1/180/7910/ 
8.5.2007 απόφαση της επιτροπής του άρθρου 2 παρ.1 
της ΠΥΣ 55/1998 με την οποία εγκρίθηκαν για το Δήμο 
Αθηναίων συμβάσεις μίσθωσης έργου για ένα έτος, υπό 
την απαραίτητη προϋπόθεση τήρησης των διατάξεων 
του αρ.6 του ν. 2527/1997 που ορίζουν μεταξύ άλλων 


ότι το προς ανάθεση έργο δεν πρέπει να ανάγεται στα 
συνήθη καθήκοντα των υπαλλήλων των οικείων φορέων, 
αποφασίζουμε: 

Εγκρίνουμε την σύναψη συμβάσεων μίσθωσης έργου 
(30) ατόμων διαφόρων κλάδων και ειδικοτήτων για το 
χρονικό διάστημα ενός έτους, σύμφωνα με όσα δια¬ 
λαμβάνονται στην υπ’ αριθμ. 389/2007 απόφαση της 
Δημαρχιακής Επιτροπής Δήμου Αθηναίων και υπό την 
απαραίτητη προϋπόθεση τήρησης των διατάξεων του 
αρ.6 του ν. 2527/1997 ως εξής: 

30 φυσικά πρόσωπα 

Με αντικείμενο των αναδοχών: Τον σχεδίασμά και την 
προώθηση του τεχνικού προγράμματος, θέματα αστι¬ 
κού σχεδιασμού, αρχιτεκτονικής πόλης με χωροταξικό 
σχεδίασμά κατά τα διεθνή πρότυπα, περιβαλλοντικές 
επιπτώσεις, αντισεισμική τεχνολογία, διαχείριση απορ¬ 
ριμμάτων, θέματα προβολής της κοινωνικής πολιτιστι¬ 
κής και αθλητικής δραστηριότητας, επικοινωνίας και συ¬ 
νεννοήσεων με φορείς του εσωτερικού και εξωτερικού, 
δημοσίων σχέσεων και προβολής των δραστηριοτήτων 
του Δήμου, τη διεύρυνση τη μελέτη και υποβολή προ¬ 
τάσεων για την αναβάθμιση των δημοτικών ιατρείων 
και ιατρικών παροχών προς τους κατοίκους και τον 
τεχνικό έλεγχο για την έκδοση εντύπων ανακοινώσεων, 
ενημερωτικών φυλλαδίων προς τους δημότες και αμοιβή 
των αναδοχών: έως το ποσό των 800.000€. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαίου 2007 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 9653 (5) 

Ανασυγκρότηση του Δ.Σ. Περιφερειακού Ταμείου 
Ανάπτυξης Ηπείρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 53 και 54 του ν. 2218/1994 
«Ίδρυση Νομαρχιακής Αυτ/σης κ.λ.π.», του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις.» και του άρθρου 26 παρ. 6 του ν. 2819/2000 
(ΦΕΚ 84 Α'/15.3.2000). 

2. Το υπ’ αριθμ. 43779/21.10.1997 έγγραφο του ΥΠΕΣ- 
ΔΔΑ. 

3. Την υπ’ αριθμ. 9641/2.5.2007 απόφασή μας περί ανα¬ 
συγκρότησης Περιφερειακού Συμβουλίου Περιφέρειας 
Ηπείρου». 

4. Την υπ’ αριθμ. 29035/30.12.2005 απόφασή μας περί 
συγκρότησης του Δ.Σ. Περιφερειακού Ταμείου Ανάπτυ¬ 
ξης Ηπείρου», όπως τροποποιήθηκε με την υπ’ αριθμ. 
3223/9.2.2006 όμοιά μας. 

5. Την ανάγκη ανασυγκρότησης του ΔΣ του ανωτέρω 
Ταμείου λόγω των αλλαγών που επήλθαν στο Δ.Σ του 
Περιφερειακού Συμβουλίου Περιφέρειας Ηπείρου, μετά 
την ανάδειξη των νέων αρχών στην Τοπική Αυτοδιοί¬ 
κηση Α' και Β' βαθμού και την αντικατάσταση εκπρο¬ 
σώπων άλλων φορέων, αποφασίζουμε: 

Ανασυγκροτούμε το Διοικητικό Συμβούλιο Περιφερει¬ 
ακού Ταμείου Ανάπτυξης Ηπείρου για το υπόλοιπο της 
θητείας, ήτοι μέχρι και 31.12.2009 και το οποίο αποτε- 
λείται από τους: 

1. Δημήτριο Πανοζάχο, Γενικό Γραμματέα Περιφέρειας 
Ηπείρου, ως Πρόεδρο. 

2. Αλέξανδρο Καχριμάνη, Νομάρχη Ιωαννίνων, με 
αναπληρωτή του τον Βασίλειο Γιόγιακα, Νομάρχη Θε¬ 
σπρωτίας. 

3. Κων/νο Παπασιώζο, Δήμαρχο Αράχθου, εκπρόσωπο 
της ΤΕΔΚ Ν. Άρτας με αναπληρωτή του τον Αντώνιο 
Νάστα, Δήμαρχο Φαναριού, εκπρόσωπο της ΤΕΔΚ Ν. 
Πρέβεζας. 

4. Αλέξανδρο Πάσχο, εκπρόσωπο του Επιμελητηρίου 
Θεσπρωτίας με αναπληρωτή του τον Ηλία Κοίλια, εκ¬ 
πρόσωπο του Επιμελητηρίου Αρτας. 

5. Παναγιώτη Κλάπα, εκπρόσωπο της Α.Δ.Ε.Δ.Υ. με 
αναπληρωτή του τον Κωνσταντίνο Καζαντζίδη, Πρόεδρο 
Ε.Κ. Πρέβεζας, εκπρόσωπο της Γ.Ε.Σ.Ε.Ε 

6. Δημήτριο Μπαλτογιάννη, Προϊστάμενο της Γ ενικής 
Δ/νσης Περιφέρειας Ηπείρου με αναπληρωτή του την 
Αρετή Ζήνα-Κιτσιανού, Προϊσταμένη της Δ/νσης Διοί¬ 
κησης. 

7. Χαρίλαο Τάττη, Προϊστάμενο της Δ/νσης Δημοσίων 
Έργων, με αναπληρωτή του τον Χρίστο Πατσιούρα, Προ¬ 
ϊστάμενο της Δ/νσης Ελέγχου Συντήρησης Έργων. 

Ως Αντιπρόεδρο του Δ.Σ, του Ταμείου ορίζουμε τον 
Αλέξανδρο Καχριμάνη Νομάρχη Ιωαννίνων. 

Η απόφαση αυτή, που ισχύει από σήμερα, να δημοσι- 
ευθεί στην Εφημερίδα της Κυβερνήσεως. 

Ιωάννινα, 3 Μάίου 2007 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ. 4820 (6) 

Τροποποίηση Οργανισμού Εσωτερικής Υπηρεσίας 1ου 
Παιδικού Σταθμού Δήμου Νάξου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: α) του άρθρου 12 του ν. 1188/1981 
όπως τροποποιήθηκε με την παρ. 5 του άρθρου 8 του 
ν. 2307/1995. 

β) του π.δ. 50/2001 «Καθορισμός των προσόντων διο¬ 
ρισμού σε θέσεις φορέων του δημόσιου τομέα». (ΦΕΚ 
39/Α/2001) 


γ) του άρθρου 9 του ν. 2503/1997, του ν. 1431/1984, του 
άρθρου 12 ν. 2880/2001 

δ) των άρθρων 239 και 240 του ν. 3463/2006 (ΦΕΚ 
114/Α/2006) (Δ.Κ.Κ.). 

2. Την υπ’αριθμ. 15001/18.12.2000 απόφασή μας με την 
οποία ψηφίστηκε ο Οργανισμός Εσωτερικής Υπηρε¬ 
σίας του 1ου Παιδικού Σταθμού Δήμου Νάξου (Φ.Ε.Κ. 
57/Β/25.1.2001). 

3. Την υπ’αριθμ. 2/2007 απόφαση του Διοικητικού Συμ¬ 
βουλίου του 1ου Παιδικού Σταθμού Δήμου Νάξου για 
την τροποποίηση του Ο.Ε.Υ. και την 56/2007 απόφαση 
του Δημοτικού Συμβουλίου Νάξου για την τροποποίη¬ 
ση του οργανισμού εσωτερικής υπηρεσίας του νομικού 
προσώπου. 

4. Την υπ’αριθμ. 27/2007 γνωμοδότηση του Υπηρεσι¬ 
ακού Συμβουλίου Προσωπικού Ο.Τ.Α. Ν. Κυκλάδων που 
διατυπώθηκε στο πρακτικό 5/2007, αποφασίζουμε: 

Τροποποιούμε την υπ’αριθμ. 15001/18.12.2000 απόφασή 
μας ως εξής: 

α) Στο άρθρο 6 

Προστίθεται εδάφιο 4 ΚΑΤΗΓΟΡΙΑ ΥΠΟΧΡΕΩΤΙΚΗΣ 
ΕΚΠΑΙΔΕΥΣΗΣ (ΥΕ): 

Κλάδος Θέσεις 

ΥΕ14 Προσωπικού βοηθητικών εργασιών 

(βοηθού μαγείρων) 1 

ΥΕ16 Προσωπικού καθαριότητας 2 

β) Στο άρθρο 6 καταργείται μία (1) προσωρινή θέση 
κλάδου ΥΕ Μαγείρισσας προσωπικού με σχέση εργα¬ 
σίας δημοσίου δικαίου. 

Από τις διατάξεις της απόφασης αυτής προκαλείται 
δαπάνη για το οικονομικό έτος 2007 σε βάρος του προ¬ 
ϋπολογισμού του 1ου Παιδικού Δήμου Νάξου και έχει 
προβλεφθεί για το σκοπό αυτό πίστωση υπό ΚΑ10-6011 
ύψους 212.121,37 €. 

Κατά τα λοιπά ισχύει ο ΟΕΥ του 1ου Παιδικού Σταθ¬ 
μού Δήμου Νάξου, που δημοσιεύθηκε στο ΦΕΚ 57/Β/ 
25.1.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 14 Μάίου 2007 

Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΚΟΚΚΙΝΟΣ 

-♦- 

(7) 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Βασιλειάδου Ασπασία του Γε- 
ωργίου. 

Ο ΝΟΜΑΡΧΗΣ ΚΑΒΑΛΑΣ 

Με την υπ’ αριθμ. 14/1201/11.5.2007 απόφαση του Νο¬ 
μάρχη Καβάλας χορηγείται στην Βασιλειάδου Ασπασία 
του Γεωργίου κατοίκου Δήμου Καβάλας άδεια ασκή¬ 
σεως επαγγέλματος Κοινωνικού Λειτουργού με αριθμό 
μητρώου 42/2007. 

Με εντολή Νομάρχη 
Ο Διευθυντής κ.α.α. 

ΕΥΑΝΘΙΑ ΑΦ ΑΛΩΝΙ ΑΤΟΥ 

( 8 ) 

Χορήγηση άδειας κυκλοφορίας φαρμακευτικού 
προϊόντος ΒΕ0Ε05ΡΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 79810/2006, 79812/06/4.5.2007 απο¬ 
φάσεις του ΕΟΦ χορηγήθηκε, βάσει των διατάξεων του 
άρθρου 34 της παραγράφου 3 της κοινής υπουργικής 
απόφασης ΔΥΓ3 (α) 83657/2005, άδεια κυκλοφορίας στο 
φαρμακευτικό προϊόν ΒΕΟΕ03ΡΙΝ. 

Δραστική ουσία: ΒΕΟΕΟΜΕΤΑ30ΝΕ ΩΙΡΒΟΡΙΟΝΑΤΕ 

Μορφές: Εναιώρημα για εισπνοή με εκνεφωτή 4ΟΟπιθ0/ 
1ΜΙ_ νΐΑΙ_ & 8ΟΟπιθ0/2ΜΕ νΐΑΕ. 

Δικαιούχος σήματος: ΟΗΙΕ3Ι ΡΑΒΜΑΟΕΕΙΤΙΟΑ 3ΡΑ, 
ΙΤΑΕΥ. 

Υπεύθυνος κυκλοφορίας: ΟΗΙΕ3Ι ΗΕΕΕΑ3 ΑΕΒΕ. 

Η Διευθύντρια 
Α. ΚΟΥΤΣΟΥΚΗ 


Ο) 

Χορήγηση άδειας κυκλοφορίας φαρμακευτικού 
προϊόντος ΒΕΟΕΟΝΕΒ 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 79806/2006, 79808/06/4.5.2007 απο¬ 
φάσεις του ΕΟΦ χορηγήθηκε, βάσει των διατάξεων του 
άρθρου 34 της παραγράφου 3 της υπ’ αριθμ. ΔΥΓ3 (α) 
83657/2005 κοινής υπουργικής απόφασης, άδεια κυκλο¬ 
φορίας στο φαρμακευτικό προϊόν ΒΕΟΕΟΝΕΒ. 

Δραστική ουσία: ΒΕΟΕΟΜΕΤΑ30ΝΕ ΩΙΡΒΟΡΙΟΝΑΤΕ 

Μορφές: Εναιώρημα για εισπνοή με εκνεφωτή 400πΊορ/ 
1ΜΕ νΐΑΕ & 800πιθ9/2ΜΕ νΐΑΕ. 

Δικαιούχος σήματος: 0ΗΙΕ3Ι ΓΑΒΜΑΟΕΕΙΤΙΟΑ 3ΡΑ, 
ΙΤΑΕΥ. 

Υπεύθυνος κυκλοφορίας: ΟΗΙΕ3Ι ΗΕΕΕΑ3 ΑΕΒΕ. 

Η Διευθύντρια 
Α. ΚΟΥΤΣΟΥΚΗ 

